Amagweja
Amagweja (cg igweja mu bucye) ni udusimba duto tumeze nka Nkongwa isanzwe yo mu bigori ariko tukagira ibara ry’umweru wera. Utwo dusimba dutungwa n’ubwoko bw’ibyatsi byitwa iboberi, bihingwa nk’ubwatsi bw’amagweja.

Umumaro 
Amagweja  arororwa akazatanga indodo zikoreshwa mu bikorwa bitandukanye by’ubudozi bw’imyenda, aya magweja atunzwa n’ikimera kitwa iboberi. uworoye amagweja abona umusaruro mu minsi 30 gusa kandi ikilo kimwe kigura hagati y'amafaranga y'u Rwanda 2200-3600. ubworozi bw'amagweja kandi bukorerwa ku buso buto kuburyo buri muntu wese ubifitemo ubushake yabukora.

ubu mu Rwanda mu cyanya cyahariwe inganda hari uruganda rutunganya ubudodo buturuka ku magweja rwitwa "HEworks" rw'abanyakoreya rwubatswe kubufatanye n'ikigo giteza imbere ibyoherezwa mu mahanga bikomoka ku buhinzi n’ubworozi(NAEB).

Uko amagweja akora ubudodo 
Iyo igweja rimaze kwizingira muri ako kadongi, kaba ari gato kangana n’igi ry’inyoni, gafite ibara ry’umweru, icyo gihe umusaruro uba ubonetse, icyo gihe ako kadongi baragahambura bagasigarana ubudodo bwiza bukomeye hanyuma icyari igweja kigahinduka ikinyugunyugu kikaguruka.